[pic] | COMISIA COMUNITĂȚILOR EUROPENE |

Bruxelles, 8.10.2009

COM(2009)513 final

2009/0145 (CNS)

Propunere de

DECIZIE A CONSILIULUI

de acordare de asistență macrofinanciară Serbiei

{SEC(2009)1311}

EXP UNERE DE MOTIVE

CONTEXTUL PROPUNERII |

11 | Motivele și obiectivele propunerii Comisia propune acordarea unei asistențe macrofinanciare (AMF) Serbiei sub forma unui împrumut în vederea sprijinirii stabilizării economice a Serbiei și a finanțării balanței de plăți externe și a necesităților bugetare identificate de către FMI. Asistența propusă va sprijini programul de stabilizare al autorităților în vederea asigurării unor conturi ale finanțelor publice și a unei balanțe externe sustenabile. De asemenea, această asistență va ajuta Serbia să abordeze consecințele crizei financiare mondiale. Asistența macrofinanciară comunitară propusă va completa sprijinul din partea FMI prevăzut în cadrul revizuirii acordului stand-by convenite de Consiliul director al FMI la 15 mai 2009, precum și sprijinul Băncii Mondiale care urmează a fi acordat sub forma unor împrumuturi în favoarea politicii de sprijin bugetar. Asistența macrofinanciară comunitară va fi de natură excepțională și limitată în timp, fiind condiționată, în special, de progresul punerii în aplicare a programului actual FMI și de îndeplinirea cu succes a condițiilor de politică economică asociate acestei asistențe. Având în vedere nevoile de finanțare identificate pentru 2010, este important ca asistența macrofinanciară comunitară acordată Serbiei să fie plătită înainte de sfârșitul anului 2010. |

120 | Context general Criza economică mondială a afectat tot mai mult Serbia începând de la jumătatea anului 2008. Rata de creștere pentru 2008 a scăzut la un procent estimat la 5,4% comparativ cu 6,9% înregistrat anul precedent. Încetinirea economiei mondiale a determinat reducerea comerțului exterior al Serbiei pe parcursul celui de-al patrulea trimestru al anului 2008. În timp ce importurile au scăzut mai mult decât exporturile (11,7% față de, respectiv, 7,3% de la an la an), deficitul comercial a început să își revină. Pe parcursul celui de-al patrulea trimestru, deficitul de cont curent a ajuns la 13,8% din PIB, comparativ cu 18,8% în trimestrul precedent. În aceeași perioadă fluxurile de capital s-au redus, în special în ceea ce privește împrumuturile transfrontaliere între întreprinderi. La începutul anului 2009, indicatorii de bază au confirmat agravarea crizei. Producția industrială a scăzut cu 17,6% de la an la an în primul trimestru al lui 2009, în timp ce comerțul cu ridicata și cu amănuntul a înregistrat o scădere de 14%. Încetinirea activității economice și reducerea cererii interne au dus la o nouă scădere a importurilor de bunuri cu 25,3% de la an la an în primul trimestru, exporturile de bunuri scăzând cu 22,4%. Ca urmare a recesiunii economice, deficitul de cont curent s-a îmbunătățit, scăzând în primul trimestru al anului 2009 la 9,0% din PIB comparativ cu 13,8% din PIB în trimestrul anterior. Perspectiva pentru acest an și pentru perioada următoare rămâne sumbră. FMI se aștepta deja din luna martie la o diminuare semnificativă a creșterii, de la 5,4% în 2008 la -2% în 2009; cele mai recente date sugerează că recesiunea economică va fi și mai gravă, existând posibilitatea ca PIB-ul să piardă mai multe puncte procentuale în 2009. În noiembrie 2008, autoritățile au încheiat cu FMI un nou acord stand-by, care a fost aprobat de Consiliul director al FMI la 15 ianuarie 2009. La momentul respectiv, premisa de la care s-a pornit a fost aceea că acest acord în valoare de 400 milioane EUR va rămâne o măsură de precauție. Cu toate acestea, la începutul lui 2009, a devenit evident faptul că ipotezele economice pe care se baza programul erau prea optimiste, având în vedere impactul crizei asupra economiei reale a Serbiei și asupra performanțelor bugetare, și că țara va avea nevoie de asistență externă suplimentară. În luna martie, autoritățile sârbe și reprezentanții FMI au convenit asupra unei revizuiri a programului ASB actual, transformându-l într-un program care să permită plata a 3 miliarde EUR. Guvernul a aprobat o reechilibrare a bugetului pentru 2009, care a fost apoi adoptată de Parlament la 29 aprilie și care viza un deficit fiscal de 3% din PIB în 2009, în locul deficitului de 6% estimat în lipsa măsurilor de reechilibrare. Revizuirea programului a fost aprobată de Consiliul director al FMI la 15 mai 2009. Cele mai recente indicații de la începutul lunii iulie sugerează că recesiunea economică este chiar mai gravă decât s-a prevăzut în ipotezele revizuite din luna martie, veniturile fiind foarte scăzute în primele cinci luni ale anului. Întrucât se așteaptă ca deficitul public să depășească obiectivul prevăzut în cadrul programului pentru prima jumătate a anului 2009, această situație va necesita ajustări fiscale ulterioare sub formă de reduceri suplimentare ale cheltuielilor și măsuri de creștere a veniturilor. |

130 | Dispoziții existente în domeniul propunerii Niciuna |

140 | Compatibilitatea cu alte politici și obiective ale Uniunii Propunerea vizează sprijinirea programului de stabilizare economică a Serbiei în actualul context economic. Aceasta completează: - Programul european de redresare economică convenit de Consiliu în vederea stimulării și coordonării politicilor Uniunii Europene și ale statelor membre care abordează situațiile de criză în cadrul UE și - Procesul de stabilizare și asociere cu țările candidate și potențial candidate, care vizează sprijinirea viitoarelor state membre în cursul procesului de preaderare; în special, criteriile economice de aderare de la Copenhaga, respectiv instituirea unei economii de piață funcționale, care impun țărilor în cauză să fi instituit stabilitatea macroeconomică. |

CONSULTAREA PăRțILOR INTERESATE șI EVALUAREA IMPACTULUI |

Consultarea părților interesate |

219 | Serviciile Comisiei au colaborat cu autoritățile sârbe, cu Fondul Monetar Internațional și cu Banca Mondială pe parcursul elaborării prezentei propuneri a Comisiei pentru a discuta nevoile de asistență. Înaintea prezentării propunerii sale, Comisia a consultat Comitetul economic și financiar, care nu a ridicat obiecții la prezenta propunere. După adoptarea deciziei Consiliului, serviciile Comisiei vor negocia cu autoritățile sârbe un memorandum de înțelegere și un acord de subvenționare în vederea stabilirii în detaliu a modalităților de punere în aplicare a asistenței. |

Obținerea și utilizarea expertizei |

229 | Cu sprijinul consultanților externi desemnați de Comisie, se află în curs de desfășurare o evaluare operațională care vizează calitatea și siguranța circuitelor financiare publice și a controalelor administrative din Serbia. |

230 | Evaluarea impactului Asistența macrofinanciară va avea un impact imediat asupra balanței de plăți a Serbiei și va contribui în acest fel la diminuarea constrângerilor financiare care apasă asupra punerii în aplicare a programului economic al autorităților și la finanțarea deficitului bugetar. De asemenea, asistența macrofinanciară va sprijini obiectivele generale ale programului de stabilizare încheiat cu FMI care vizează în special îmbunătățirea sustenabilității fiscale a țării pe termen scurt până la mediu. Finanțarea proiectului și/sau asistența tehnică nu ar fi corespunzătoare îndeplinirii acestor obiective macroeconomice. Atunci când se acordă pentru a sprijini balanța de plăți și bugetul, așa cum se propune în cazul Serbiei, plățile contribuie la consolidarea rezervelor Băncii Centrale, conform prevederilor din cadrul programului de stabilizare macroeconomică, acestea putând fi, de asemenea, direcționate către finanțarea deficitului bugetar. Asistența comunitară va sprijini, de asemenea, eforturile autorităților de punere în aplicare a politicilor pe termen scurt și mediu identificate în Parteneriatul european Uniunea Europeană – Serbia. |

ELEMENTE JURIDICE ALE PROPUNERII |

305 | Rezumatul acțiunii propuse Comunitatea acordă Serbiei asistență macrofinanciară sub forma unui împrumut. În acest sens, Comisia este autorizată să împrumute până la 200 milioane EUR de pe piețele de capital sau de la instituții financiare. Asistența va fi pusă la dispoziție în două tranșe. Scadența medie maximă a împrumutului nu trebuie să depășească 15 ani. Asistența va fi gestionată de Comisie, care va conveni cu autoritățile politica economică specifică și condițiile financiare asociate plății fiecărei tranșe a împrumutului. Se va ține seama în mod corespunzător de dispozițiile specifice cu privire la prevenirea fraudei și a altor nereguli, în conformitate cu regulamentul financiar. Asistența va fi pe deplin compatibilă cu obiectivele macroeconomice deja stabilite în documentele de politică economică ale Serbiei, cum ar fi memorandumul privind bugetul pentru 2009 și memorandumul privind politica economică și financiară convenit cu FMI. De asemenea, asistența va fi compatibilă cu obiectivele politicii pe termen lung incluse în Parteneriatul european Uniunea Europeană – Serbia adoptat în decembrie 2007. În ceea ce privește condițiile specifice de politică economică asociate plății tranșelor împrumutului, Comisia intenționează să se concentreze asupra unui număr limitat de domenii, în special asupra gestionării finanțelor publice. De asemenea, Comisia poate avea în vedere urmărirea unor politici specifice de importanță deosebită, cum ar fi prioritățile identificate în contextul Parteneriatului european Uniunea Europeană – Serbia și în cadrul raportului din 2009 privind progresele înregistrate, care urmează a fi adoptat în luna octombrie 2009, sau măsurile considerate corespunzătoare determinate în urma evaluării operaționale susmenționate. |

310 | Temeiul juridic Articolul 308 din tratat. |

329 | Principiul subsidiarității Propunerea intră în competența exclusivă a Comunității. Prin urmare, principiul subsidiarității nu se aplică. |

Principiul proporționalității Propunerea este conformă cu principiul proporționalității din motivele menționate mai jos. |

331 | Valoarea asistenței – până la 200 milioane EUR – corespunde nevoilor reziduale de finanțare a Serbiei pentru anul 2010 în contextul programului FMI, în plus față de sprijinul macroeconomic acordat de FMI și de Banca Mondială, și fără a aduce atingere sprijinului bugetar în temeiul Instrumentului de preaderare (IPA) care urmează a fi deblocat în același an (50 milioane EUR în 2010, după o primă tranșă de 50 milioane EUR în 2009). Această participare ridicată asumată de Comunitate ține seama de actualul context excepțional, având în vedere că evoluția crizei mondiale afectează grav economia Serbiei. |

Alegerea instrumentelor |

341 | Instrumente propuse: altele. |

342 | În absența unui regulament cadru privind instrumentul de asistență macrofinanciară, deciziile ad hoc ale Consiliului în temeiul articolului 308 din tratat reprezintă singurul instrument juridic disponibil pentru această asistență. |

IMPLICAțIILE BUGETARE |

401 | În conformitate cu Regulamentul privind Fondul de garantare[1], provizionarea unui împrumut de 200 milioane EUR plătit în 2010 ar interveni în 2012, ridicându-se la maximum 18 milioane EUR. |

INFORMAțII SUPLIMENTARE |

Clauza de reexaminare/revizuire/încetare de drept a efectelor juridice |

533 | Propunerea stabilește o perioadă limitată de disponibilitate. |

E-11287 |

2009/0145 (CNS)

Propunere de

DECIZIE A CONSILIULUI

de acordare de asistență macrofinanciară Serbiei

CONSILIUL UNIUNII EUROPENE,

având în vedere Tratatul de instituire a Comunității Europene și, în special, articolul 308,

având în vedere propunerea Comisiei[2],

având în vedere avizul Parlamentului European[3],

după consultarea Comitetului economic și financiar,

întrucât:

1. Relațiile dintre Serbia și Uniunea Europeană se dezvoltă în cadrul procesului de stabilizare și asociere și în cadrul Parteneriatului european; Serbia și Comisia au semnat la data de 29 aprilie 2008 un acord de stabilizare și asociere și un acord interimar privind comerțul și aspectele comerciale conexe.

2. Începând cu a doua jumătate a anului 2008, economia sârbă a fost tot mai afectată de criza financiară internațională, care a dus la scăderea producției, reducerea veniturilor fiscale și creșterea nevoilor de finanțare externă.

3. Stabilizarea și redresarea economică a Serbiei este susținută prin asistența financiară a Fondului Monetar Internațional (FMI). În noiembrie 2008, autoritățile sârbe au convenit, inițial, cu FMI un nou acord stand-by aprobat în ianuarie 2009.

4. În urma înrăutățirii situației economice și a unei revizuiri necesare a ipotezelor economice care stau la baza programului, precum și a nevoilor de finanțare externă mai mari, Serbia și FMI au ajuns la un acord în luna martie 2009 în ceea ce privește transformarea acordului stand-by într-un program care să permită plata a 3 miliarde EUR, pe care Consiliul director al FMI l-a aprobat la 15 mai 2009.

5. Comunitatea intenționează să acorde în 2009 și 2010 subvenții pentru sprijin bugetar în temeiul Instrumentului de preaderare (IPA) în valoare totală de 100 milioane EUR.

6. Serbia a solicitat asistență macrofinanciară suplimentară din partea Comunității având în vedere agravarea situației și a perspectivelor economice.

7. Având în vedere faptul că în balanța de plăți din 2010 persistă un deficit rezidual de finanțare, asistența macrofinanciară este considerată o reacție potrivită la solicitarea Serbiei în contextul actual excepțional, în vederea sprijinirii stabilizării economice împreună cu actualul program FMI. Se așteaptă ca asistența financiară actuală să contribuie și la diminuarea nevoilor de finanțare bugetară.

8. Pentru a proteja în mod eficient interesele financiare ale Comunității în contextul prezentei asistențe financiare, este necesar să se prevadă adoptarea, de către Serbia, a unor măsuri corespunzătoare pentru prevenirea și combaterea fraudei, a corupției și a altor nereguli asociate acestei asistențe, precum și controale ale Comisiei și audituri efectuate de Curtea de Conturi Europeană.

9. Deblocarea asistenței financiare comunitare nu aduce atingere atribuțiilor autorității bugetare.

10. Asistența trebuie gestionată de Comisie, în consultare cu Comitetul economic și financiar.

11. Tratatul nu prevede, pentru adoptarea prezentei decizii, alte competențe decât cele prevăzute la articolul 308,

DECIDE:

Articolul 1

12. Com unitatea pune la dispoziția Serbiei asistență macrofinanciară sub forma unei facilități de împrumut cu o valoare maximă a principalului de 200 milioane EUR și cu o scadență medie maximă de 15 ani în vederea sprijinirii stabilizării economice a Serbiei și a diminuării nevoilor bugetare și ale balanței de plăți identificate în actualul program al FMI.

13. În acest sens, Comisia este autorizată să împrumute resursele necesare în numele Comunității Europene.

14. Deblocarea asistenței financiare comunitare este gestionată de Comisie în conformitate cu acordurile sau înțelegerile încheiate între FMI și Serbia.

15. Asistența financiară comunitară este pusă la dispoziție pe o perioadă de doi ani începând cu prima zi de la intrarea în vigoare a memorandumului de înțelegere la care se face referire la articolul 2 alineatul (1). Totuși, în cazul în care circumstanțele o impun, Comisia, în urma consultării Comitetului economic și financiar, poate decide să prelungească perioada de disponibilitate cu cel mult un an.

Artic olul 2

16. Comisia are dreptul de a stabili, cu autoritățile din Serbia, în urma consultării Comitetului economic și financiar, condițiile de politică economică asociate asistenței macrofinanciare comunitare care urmează a fi consemnate într-un memorandum de înțelegere. Condițiile vor fi în conformitate cu acordurile sau înțelegerile încheiate între FMI și Serbia. Condițiile financiare detaliate ale asistenței sunt stabilite într-un acord de subvenționare care urmează a fi încheiat între Comisie și autoritățile sârbe.

17. Pe perioada aplicării asistenței financiare comunitare, Comisia monitorizează rigurozitatea măsurilor financiare, a procedurilor administrative și a mecanismelor de control intern și extern ale Serbiei care sunt relevante pentru această asistență.

18. Comisia verifică periodic conformitatea politicilor economice ale Serbiei cu obiectivele asistenței comunitare și îndeplinirea satisfăcătoare a condițiilor de politică economică asupra cărora s-a convenit. În acest sens, Comisia acționează în strânsă legătură cu instituțiile de la Bretton Woods și, atunci când este cazul, cu Comitetul economic și financiar.

Artic olul 3

19. Comisia pune la dispoziția Serbiei asistența financiară comunitară în două tranșe, sub rezerva condițiilor prevăzute la alineatul (2). Mărimea tranșelor se va stabili în memorandumul de înțelegere.

20. Comisia decide deblocarea tranșelor sub rezerva aplicării în mod satisfăcător a condițiilor de politică economică asupra cărora s-a convenit în memorandumul de înțelegere. Plata celei de-a doua tranșe nu are loc mai devreme de trei luni de la punerea la dispoziție a primei tranșe.

21. Fondurile comunitare se plătesc Băncii Naționale a Serbiei. Sub rezerva dispozițiilor convenite în memorandumul de înțelegere, inclusiv a unei confirmări a nevoilor reziduale de finanțare bugetară, contravaloarea acestora în moneda locală poate fi transferată către Trezoreria Serbiei în calitate de beneficiar final.

Artic olul 4

22. Operațiunile comunitare de contractare și de acordare a împrumutului la care se face referire în prezenta decizie se efectuează în euro utilizând aceeași dată a valutei și nu implică, pentru Comunitate, transformarea scadenței și nici asumarea vreunui risc legat de cursul de schimb sau de rata dobânzii sau a vreunui altfel de risc comercial.

23. Comisia adoptă măsurile necesare, în cazul în care Serbia solicită acest lucru, pentru a asigura includerea în termenii și condițiile împrumutului a unei clauze de rambursare anticipată, asociată unei clauze corespunzătoare în termenii și condițiile operațiunilor de contractare a împrumutului.

24. La solicitarea Serbiei și în cazul în care circumstanțele permit îmbunătățirea ratei dobânzii împrumutului, Comisia poate refinanța integral sau parțial împrumuturile inițiale pe care le-a contractat sau poate restructura condițiile financiare aferente. Operațiunile de refinanțare sau restructurare se desfășoară în conformitate cu condițiile stabilite la alineatul (1) și nu au ca efect prelungirea scadenței medii a împrumutului respectiv sau majorarea sumei scadente la data refinanțării sau restructurării.

25. Toate costurile suportate de Comunitate legate de operațiunile de contractare și de acordare a împrumutului prevăzute în prezenta decizie sunt imputabile Serbiei.

26. Comitetul economic și financiar este informat cu privire la derularea operațiunilor la care se face referire la alineatele (2) și (3).

Artic olul 5

Asistența financiară comunitară se aplică în conformitate cu dispozițiile Regulamentului (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[4] și normele de aplicare a acestuia[5]. În special, memorandumul de înțelegere și acordul de subvenționare care urmează a fi încheiate cu autoritățile sârbe prevăd adoptarea, de către Serbia, a unor măsuri corespunzătoare în vederea prevenirii și combaterii fraudei, a corupției și a altor nereguli care afectează asistența. De asemenea, acestea prevăd controale ale Comisiei, inclusiv ale Oficiului European de Luptă Antifraudă (OLAF), cu dreptul de a efectua verificări și inspecții la fața locului, precum și audituri ale Curții de Conturi, efectuate de asemenea, dacă este cazul, la fața locului.

Artic olul 6

Până la data de 31 august a fiecărui an, Comisia prezintă Parlamentului European și Consiliului un raport, inclusiv o evaluare a punerii în aplicare a prezentei decizii în cursul anului precedent. Raportul indică legătura dintre condițiile de politică stabilite într-un memorandum de înțelegere conform articolului 2 alineatul (1), performanțele economice și fiscale curente ale Serbiei și decizia Comisiei de a pune la dispoziție tranșele asistenței.

Artic olul 7

Prezenta decizie intră în vigoare la data publicării în Jurnalul Oficial al Uniunii Europene .

Adoptată la Bruxelles, […]

Pentru Consiliu

Președintele […]

FIȘĂ FINANCIARĂ LEGISLATIVĂ

1. TITLUL PROPUNERII:

Asistență macrofinanciară acordată Serbiei

2. CADRUL ABM / ABB (GESTIONAREA/STABILIREA BUGETULUI PE ACTIVITățI)

Domeniul (domeniile) de politică în cauză și activitatea (activitățile) asociată (asociate):

Titlul 01 – Afaceri Economice și Financiare, 03 – Afaceri economice și financiare internaționale

3. LINII BUGETARE

3.1. Linii bugetare [linii operaționale și linii conexe de asistență tehnică și administrativă (foste linii BA)] inclusiv titlurile acestora:

01 04 0114 Provizionarea Fondului de garantare

3.2. Durata acțiunii și a implicațiilor financiare:

Cu începere din 2010, în mare toate plățile vor fi efectuate pe parcursul anului 2010 în două tranșe (al doilea și al patrulea trimestru). Totuși, nu pot fi excluse întârzieri care ar prelungi operațiunea.

3.3. Caracteristici bugetare:

Linia bugetară | Natura cheltuielilor | Nouă | Contribuție AELS | Contribuție țări candidate | Rubrica PF |

01.04.01.14 | Cheltuieli obligatorii | Credite diferențiate | NU | NU | NU | Nr. 4 |

Asistența sub formă de împrumut

01 04 01 14 – Provizionarea Fondului de garantare

Fondul de garantare pentru acțiuni externe trebuie provizionat în conformitate cu regulamentul fondului, astfel cum a fost modificat ulterior. În conformitate cu acest regulament, împrumuturile nu mai sunt provizionate pentru întreaga sumă la momentul deciziei, ci pe baza sumei de plată la sfârșitul unui an. Suma provizionului se calculează la începutul anului „n” ca diferența dintre suma țintă și activele nete ale fondului la sfârșitul anului „n-1”. Această sumă se introduce în anul „n” la bugetul preliminar pentru „n+1” și se plătește efectiv printr-o singură tranzacție la începutul anului „n+1” din „provizionarea Fondului de garantare” (linia bugetară 01 04 01 14).

Prin urmare, un procent de 9% (maximum 18 milioane EUR) din suma plătită efectiv se va considera în suma țintă la sfârșitul anului „n-1” pentru calcularea provizionării fondului.

01 04 01 04 – Garanția CE pentru împrumuturile comunitare destinate asistenței macrofinanciare pentru țări terțe.

Linia bugetară („p.m.”) corespunzătoare garanției bugetare pentru împrumut (200 milioane EUR) se activează numai în cazul unei mobilizări efective a garanției. Se preconizează că, în mod normal, garanția bugetară nu va fi mobilizată.

4. SINTEZA RESURSELOR

4.1. Resurse financiare

4.1.1. Sinteza creditelor de angajament (CA) și a creditelor de plată (PA)

milioane EUR (cu 3 zecimale)

Natura cheltuielilor | Secțiunea nr. | 2009 | 2010 | Total |

Cheltuieli operaționale[6] |

Credite de angajament (CA) | 8.1. | a | 0 | 0 |

Credite de plată (CP) | b | 0 | 0 |

Cheltuieli administrative incluse în suma de referință[7] |

Asistență tehnică și administrativă – ATA (CND) | 8.2.4. | c | 0 | 0 |

SUMA TOTALĂ DE REFERINȚĂ |

Credite de angajament | a+c | 0 | 0 |

Credite de plată | b+c | 0 | 0 |

Cheltuieli administrative neincluse în suma de referință[8] |

Resurse umane și cheltuieli conexe (CND) | 8.2.5. | d | 0 | 0 |

Costuri administrative, altele decât resursele umane și costurile conexe, neincluse în suma de referință (CND) | 8.2.6. | e | 0 | 0 |

Costul financiar indicativ al acțiunii |

TOTAL CA, inclusiv costul resurselor umane | a+c+d+e | 0 | 0 |

TOTAL CP, inclusiv costul resurselor umane | b+c+d+e | 0 | 0 |

4.1.2. Compatibilitatea cu programarea financiară

X Prop unerea este compatibilă cu programarea financiară existentă.

( Propunerea duce la reprogramarea rubricii respective din perspectivele financiare.

( Propunerea poate necesita aplicarea dispozițiilor Acordului interinstituțional[9] (referitoare la instrumentul de flexibilitate sau la revizuirea perspectivelor financiare).

4.1.3. Implicațiile financiare asupra veniturilor

X Prop unerea nu are implicații financiare asupra veniturilor

( Propunerea are implicații financiare – efectul asupra veniturilor este următorul:

4.2. Resurse umane în echivalent normă întreagă (ENI) (inclusiv funcționari, personal temporar și extern) – a se vedea detaliile de la punctul 8.2.1.

Necesar anual | 2009 | 2010 |

Număr total de resurse umane | 1/3 | 1/3 |

5. CARACTERISTICI S ȘI OBIECTIVE

5.1. Obiective de îndeplinit pe termen scurt sau lung

Economia sârbă a fost grav afectată de criza economică și financiară mondială. Creșterea economică a cunoscut un declin în a doua jumătate a anului 2008 și se estimează că producția va scădea cu 2% în 2009. În ciuda scăderii deficitului de cont curent, nevoile generale de finanțare externă se mențin la un nivel ridicat din cauza creșterii obligațiilor de rambursare a datoriilor pe termen scurt. Fondul Monetar Internațional a identificat un deficit de finanțare externă care urmează a fi acoperit de FMI, Banca Mondială și donatorii oficiali, de 2,4 miliarde EUR în 2009 și de 1,1 miliarde EUR în 2010. Întrucât, în baza ipotezelor actuale, se așteaptă ca programul să fie finanțat integral în 2009 și 2011, în 2010 rămâne un deficit rezidual de finanțare în urma sprijinului FMI și a sprijinului așteptat de la Banca Mondială, estimat de FMI la aproximativ 200 milioane EUR, care ar trebui acoperit de Comunitatea Europeană.

5.2. Valoarea adăugată a implicării Comunității, coerența propunerii cu alte instrumente financiare și eventuala sinergie

Sprijinul financiar comunitar reflectă importanța strategică a Serbiei în calitate de țară potențial candidată la aderarea la Uniunea Europeană. Asistența macrofinanciară reprezintă un instrument corespunzător de completare a asistenței comunitare existente și contribuie la un program complet finanțat de stabilizare economică susținut de FMI. Prin urmare, pot fi realizate sinergii importante în ceea ce privește impactul acesteia asupra reformei și stabilizării economice.

5.3. Obiective, rezultate preconizate și indicatori aferenți acestora care fac obiectul propunerii în cadrul gestionării pe activități (ABM)

În cadrul activității „Afaceri economice și financiare internaționale” a Direcției Generale Afaceri Economice și Financiare, obiectivul „acordarea de asistență macrofinanciară țărilor terțe în vederea soluționării crizelor privind balanțele de plăți cu care se confruntă și în vederea restabilirii sustenabilității datoriei externe” este legat de obiectivul general de „promovare a prosperității dincolo de granițele Uniunii Europene”.

Indicatorii aferenți sunt: „rezerve oficiale exprimate în luni de importuri de bunuri și servicii” (rezultat preconizat: „stabilizarea sau creșterea”) și „datoria externă exprimată ca procent din PIB” (rezultat preconizat: atingerea unui nivel sustenabil la sfârșitul programului actual).

5.4. Modalități de punere în aplicare (cu titlu indicativ)

X Gestionare centralizată

X direct de către Comisie

( indirect prin delegare către:

( agenții executive

( organisme instituite de Comunități, prevăzute la articolul 185 din regulamentul financiar

( organisme publice naționale/organisme cu misiune de serviciu public

( Gestionare repartizată sau descentralizată

( cu state membre

( cu țări terțe

( Gestionare în comun cu organizații internaționale (de precizat)

Observații:

6. MONITORIZARE ȘI EVALUARE

6.1. Sistem de monitorizare

Serviciile Comisiei monitorizează acțiunea pe baza măsurilor de politică macroeconomică și structurală care urmează a fi convenite cu autoritățile sârbe într-un memorandum de înțelegere. Este necesar ca autoritățile să raporteze periodic respectivele măsuri serviciilor Comisiei. Delegația Comisiei Europene la Belgrad va raporta, de asemenea, aspectele relevante pentru monitorizarea asistenței. Serviciile Comisiei vor menține contacte strânse cu FMI și Banca Mondială pentru a beneficia de opiniile calificate ale acestora.

6.2. Evaluare

6.2.1. Evaluare ex-ante

Serviciile Comisiei au efectuat o evaluare ex–ante (Unitatea D1 a Direcției Generale Afaceri Economice și Financiare).

6.2.2. Măsurile adoptate în urma unei evaluări interimare/ex-post (lecții învățate din experiențe anterioare similare)

În 2008 a fost efectuată o evaluare ex-post în ceea ce privește o operațiune anterioară de asistență macrofinanciară în favoarea Serbiei. Evaluări ex-post s-au efectuat și pentru alte țări din Balcanii de Vest (Albania, Bosnia și Herțegovina și Fosta Republică Iugoslavă a Macedoniei) și pentru două noi state independente ale fostei Uniuni Sovietice (Armenia, Tadjikistan). Rezultatele evaluărilor oferă lecții importante în ceea ce privește actuala operațiune în favoarea Serbiei.

6.2.3. Condițiile și frecvența evaluărilor viitoare

O evaluare ex-post independentă a asistenței acordate Serbiei este planificată a fi desfășurată în cadrul programului multianual de evaluare al Direcției Generale Afaceri Economice și Financiare.

7. MăSURI ANTIFRAUDă

Serviciile Comisiei au instituit un program permanent de evaluări operaționale ale circuitelor financiare și ale procedurilor administrative în toate țările terțe care beneficiază de asistență macrofinanciară comunitară în vederea îndeplinirii cerințelor regulamentului financiar aplicabile bugetului general al Comunităților Europene.

În Serbia, serviciile Comisiei au evaluat în 2004, cu sprijinul experților externi autorizați în mod corespunzător, siguranța circuitelor financiare și ale procedurilor administrative relevante pentru acest tip de asistență, ajungând la concluzia potrivit căreia mediul fiduciar existent este în general satisfăcător. În același timp, evaluarea a identificat o serie de domenii în care se puteau realiza îmbunătățiri, în special în ceea ce privește controalele interne. O nouă evaluare operațională a fost comandată de Comisia Europeană și se află în curs de desfășurare. Rezultatele acesteia vor fi utilizate pentru orientarea definirii măsurilor specifice de politică ce trebuie să însoțească punerea la dispoziție a asistenței în vederea consolidării eficienței, transparenței și răspunderii sistemelor de gestionare a finanțelor publice din Serbia.

Temeiul juridic propus pentru asistența macrofinanciară acordată Serbiei include o dispoziție privind măsurile de prevenire a fraudei. Aceste măsuri vor fi detaliate ulterior într-un memorandum de înțelegere și în acordul de subvenționare. Se preconizează subordonarea asistenței unui număr de condiții specifice de politică, în special în domeniul gestionării finanțelor publice, în vederea consolidării eficienței, transparenței și răspunderii asistenței. Asistența macrofinanciară va face obiectul procedurilor de verificare, control și audit efectuate de Comisie, inclusiv Oficiul European de Luptă Antifraudă (OLAF), și de Curtea de Conturi Europeană.

8. DETALII PRIVIND RESURSELE

8.1. Obiectivele propunerii din punctul de vedere al costurilor financiare

C redite de angajament în milioane EUR (cu 3 zecimale)

Anul 2009 | Anul n+1 | Anul n+2 | Anul n+3 | Anul n+4 | Anul n+5 |

Funcționari sau agenți temporari[10] (XX 01 01) | A*/AD | 1/3 | 1/3 |

B*, C*/AST |

Personal finanțat[11] prin articolul XX 01 02 |

Alte tipuri de personal[12] finanțat prin articolul XX 01 04/05 |

TOTAL | 1/3 | 1/3 |

8.2.2. Descrierea sarcinilor care decurg din acțiune

Printre altele, elaborarea/negocierea memorandumurilor de înțelegere și a acordului de subvenționare, colaborarea cu autoritățile și instituțiile financiare internaționale, monitorizarea politicilor economice și structurale ale țării beneficiare, desfășurarea de misiuni de revizuire și întocmirea de rapoarte ale serviciilor Comisiei, pregătirea procedurilor Comisiei legate de gestionarea asistenței.

8.2.3. Originea resurselor umane (statutare)

X Posturi alocate în prezent pentru gestionarea programului care urmează să fie înlocuite sau prelungite

( Posturi prealocate în cadrul exercițiului financiar SPA/PPB pentru anul n

( Posturi care urmează să fie solicitate în cadrul următoarei proceduri SPA/PPB

( Posturi care urmează să fie redistribuite pe baza resurselor existente în cadrul serviciului în cauză (redistribuire internă)

( Posturi necesare pentru anul n, dar care nu sunt prevăzute în cadrul SPA/PPB pentru anul în cauză

8.2.4. Alte cheltuieli administrative incluse în suma de referință (XX 01 04/05 – Cheltuieli de gestiune administrativă)

milioane EUR (cu 3 zecimale)

Linia bugetară 01 03 02 Asistență macroeconomică | Anul n | Anul n+1 | Anul n+2 | Anul n+3 | Anul n+4 | Anul n+5 și anii urm. | TOTAL |

Alte tipuri de asistență tehnică și administrativă |

- intra muros |

- extra muros 1) Evaluare operațională 2) Evaluare ex-post | 0,050 | 0,250 |

Total Asistență tehnică și administrativă | 0,050 | 0,250 |

8.2.5. Costuri financiare ale resurselor umane și costuri conexe ne incluse în suma de referință

milioane EUR (cu 3 zecimale)

Tip de resurse umane | Anul n | Anul n+1 | Anul n+2 | Anul n+3 | Anul n+4 | Anul n+5 și anii urm. |

Funcționari și agenți temporari (XX 01 01) | 0,030 | 0,030 |

Personal finanțat prin articolul XX 01 02 (auxiliari, END, agenți contractuali etc.) (se indică linia bugetară) |

Costul total al resurselor umane și costuri conexe (neincluse în suma de referință) | 0,030 | 0,030 |

Calcul – Funcționari și agenți temporari |

Se face trimitere la punctul 8.2.1, dacă este cazul |

NU SE APLICĂ |

Calcul – Personal finanțat prin articolul XX 01 02 |

Se face trimitere la punctul 8.2.1, dacă este cazul |

NU SE APLICĂ |

8.2.6. Alte cheltuieli administrative neincluse în suma de referință milioane EUR (cu 3 zecimale) |

Anul 2009 | Anul n+1 | Anul n+2 | Anul n+3 | Anul n+4 | Anul n+5 și anii urm. | TOTAL |

XX 01 02 11 01 – Misiuni | 0,020 | 0,010 | 0,030 |

XX 01 02 11 02 – Reuniuni și conferințe |

XX 01 02 11 03 – Comitete[14] |

XX 01 02 11 04 – Studii și consultări |

XX 01 02 11 05 – Sisteme de informații |

2 Total Alte cheltuieli de gestiune (XX 01 02 11) |

3 Alte cheltuieli de natură administrativă (precizați, indicând linia bugetară) |

Total Cheltuieli administrative, altele decât cele pentru resursele umane și costurile conexe (neincluse în suma de referință) | 0,020 | 0,010 | 0,030 |

Calcul – Alte cheltuieli administrative neincluse în suma de referință |

Trei misiuni ale personalului pentru una/două persoane |

[1] Articolul 5 din Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe (versiunea codificată). Provizionul este alocat din „provizionarea Fondului de garantare” (linia bugetară 01 04 01 14).

[2] JO C […], […], p. […].

[3] JO C […], […], p. […].

[4] JO L 248, 16.9.2002 p. 1.

[5] Regulamentul (CE, Euratom) nr. 2342/2002 al Comisiei, JO L 357, 31.12.2002, p.1.

[6] Cheltuieli care nu intră sub incidența capitolului xx 01 din titlul xx în cauză.

[7] Cheltuieli care intră sub incidența articolului xx 01 04 din titlul xx.

[8] Cheltuieli care intră sub incidența capitolului xx 01, cu excepția articolelor xx 01 04 sau xx 01 05.

[9] A se vedea punctele 19 și 24 din Acordul interinstituțional.

[10] Ale căror costuri NU sunt acoperite de suma de referință.

[11] Ale căror costuri NU sunt acoperite de suma de referință.

[12] Ale căror costuri sunt incluse în suma de referință.

[13] Este necesar să se facă trimitere la fișa financiară legislativă specifică agenției (agențiilor) executive în cauză.

[14] Se indică tipul de comitet și grupul de care aparține.